jkorsvik/nowiki_second_scrape_merged huggingface dataset:
Invision Power Board

Invision Power Board (forkortes IP.Board, IPB eller IP board) er et forumsystem for Internett basert på PHP og MySQL (andre databasemotorer er tilgjengelig), i likhet med mange andre forumsystemer. IP.Board utvikles av Invision Power Services (IPS). Mens IP.Board er et kommersielt produkt (siden 2004), er det mange uoffisielle sider som tilbyr modifikasjoner og grafikkpakker, både gratis og betalt. I tillegg har IPS en offisiell ressursside.
IP.Board ble laget og skrevet av Matt Mecham og Charles Warner i 2002, begge var tidligere utviklere av Ikonboard. Med tiden har IP.Board fått en enorm kundebase, og kan skilte med mange store kunder (blant annet NASA, Sony, Nvidia, og mange flere)


== Ulike diskusjonsforum-systemer ==

ASP Fast Forum
aXentForum
BlazeBoard
Burning Board
CMFBoard
FuseTalk
FUDforum
Ideal Bulletin Board
Invision Power Board
Ikonboard
Jive Forums
MercuryBoard
MegaBBS
Open Bulletin Board
phpBB
Phorum
ProBoards
PunBB
PBLang
Simple Machines Forum
Snitz Forums 2000
ThWboard
Usenet
UBB.classic
UBB.threads
UBB.x (eve)
UseBB
Vanilla
vBulletin
XenForo
XMB
YaBB
Yuku
Zorum


== Eksterne lenker ==
(en) Offisielt nettsted
Karol Rómmel

Karol Rómmel (født 23. mai 1888 i Grodno, død 7. mars 1967 i Elbląg) var en polsk rytter som deltok i flere olympiske leker, 1912 i Stockholm, 1924 i Paris og 1928 i Amsterdam.
Rómmel vant en olympisk bronsemedalje under OL 1928 i Amsterdam. Han var med på det polske laget som kom på tredjeplass i lagkonkurransen i feltritt bak Nederland og Norge. Laget besto av Michał Antoniewicz på hesten «Moja Miła», Józef Trenkwald på «Lwi Pazur» og Rómmel på hesten «Doneuse». Rómmel kom på tjuesjetteplass i den individuelle konkurransen i feltritt med hesten «Doneuse».
Under sommer-OL 1912 i Stockholm representerte han Russland, han kom på femtendeplass i sprangridning individuelt.
Tolv år senere, under sommer-OL 1924 i Paris kom han på sjuendeplass med det polske laget i feltritt og sjette i sprangridning. Individuelt fikk han en tiendeplass i feltritt
Han deltok i både første- og andre verdenskrig og var fange i både Dachau og Mauthausen-Gusen konsentrasjonsleir.


== OL-medaljer ==
 1928  Amsterdam -  Bronse i hestesport, feltritt lag  Polen


== Referanser ==


== Eksterne lenker ==
(en) Karol Rómmel – Olympedia 
(en) Karol Rómmel – Sports-Reference (OL-resultater – arkivert) 
(en) Karol Rómmel – databaseOlympics.com (arkivert) 
(pl) Karol Rómmel – Polens olympiske komité
Larvik tingrett

Larvik tingrett var en førsteinstansdomstol under Agder lagdømme. Tingretten lå i Larvik i Vestfold og dekket Larvik kommune. Domstolen besto av sorenskriver, én dommer og tre dommerfullmektiger.
Domstolen ble erstattet av Vestfold tingrett fra 2019.


== Referanser ==


== Eksterne lenker ==
Larvik tingrett
Weißenbach am Lech

Weißenbach am Lech er en østerriksk kommune i distriktet Reutte, Tirol.
Stedet ligger ved inngangen til Tannheimer Tal i Lechtal, ved foten av Gaichtpasset. Her munner Weißenbach (fra Tannheimer Tal) og Rotlech ut i Lech. Gravfunn ved romerveien Via Decia fra Reutte til Bregenz viser at området hadde stor betydning i romertiden. 
Weißenbach ble første gang nevnt i et dokument fra 1200. I middelalderen gikk saltveien fra Hall i Tirol over Gaichtpass og ned i Tannheimer Tal, og videre til Bodensee-området.
Nabokommuner: Ehenbichl, Forchach, Hinterhornbach, Höfen, Nesselwängle, Reutte, Stanzach, Tannheim, Vorderhornbach, Wängle, og i Tyskland: Bad Hindelang


== Referanser ==


== Eksterne lenker ==
Offisielt nettsted 
(en) Weißenbach am Lech – kategori av bilder, video eller lyd på Commons
Lister tingrett

Lister tingrett var en førsteinstansdomstol under Agder lagdømme. Tingretten lå i Farsund i Vest-Agder og dekket kommunene Farsund, Hægebostad, Flekkefjord, Kvinesdal og Lyngdal. Domstolen består av tre dommere og én dommerfullmektig.


== Se også ==
Tingrett


== Eksterne lenker ==
Lister tingrett
Bjart Ording

Bjart Ording (født 19. mai 1898 i Nes i Akershus, død 12. oktober 1975 samme sted) var en norsk offiser og rytter. Han deltok i de olympiske leker 1928 i Amsterdam og 1952 i Helsingfors.


== Olympiske leker ==
Ording vant en olympisk sølvmedalje under Sommer-OL 1928 i Amsterdam. Han var med på det norske laget som kom på andreplass i lagkonkurransen i feltritt bak Nederland. Laget besto av Ording på hesten «And Over», Arthur Qvist på «Hidalgo» og Eugen Johansen på hesten «Baby». Ording kom på sjetteplass i den individuelle konkurransen i feltritt med hesten «And Over».
Tjuefire år senere, under Sommer-OL 1952 i Helsingfors, kom han på tjueniende plass i sprangridning med hesten «Fram II».
Ording var medlem av De Norske Officerers Rideklub.


=== OL-medaljer ===
1928  Amsterdam -  Sølv i hestesport, feltritt lag (Norge)


== Andre verdenskrig ==
Som offiser var Ording blant annet adjutant for kong Haakon og var i tjeneste på Slottet i Oslo morgenen 9. april 1940 da tyskernes angrep på Norge ble meldt. Han fulgte kongen til Østbanen før han selv meldte seg for mobilisering.
Ording deltok i kampene i Hedmark i april 1940 og kom seg etter kapitulasjonen til Storbritannia, der han tjenestegjorde som adjutant for kongen i London og som kavalerioffiser. I Storbritannia var Ording Rittmester og sjef for Sperre og sambandskompaniet ved den norske brigaden i Dumfries i Skottland.


== Etterkrigstiden ==
Ording tjenestegjorde etter andre verdenskrig blant annet ved Hærens hesteskole på Starum leir, opprettet i 1947. Oberstløytnant Ording var en ivrig forkjemper for at kløvkompaniene i den norske hæren skulle bestå som et tillegg til stridsvogner i et modernisert kavaleri. På tross av sterke argumenter om hestens fremdragende egenskaper i norsk landskap, måtte han til slutt gi tapt. I 1970 var antallet hester i Forsvaret redusert til under 1 000 mot 30 000 i 1922.
I 1959 ga Ording ut boken Hesten under rytter, som er en manual i hvordan man på beste måte skal trene hest og rytter for strid og fred.
Ording mottok Kong Haakon VIIs minnemedalje i gull.


== Oslo Ridehus ==
Ording startet, sammen med sin kone Henny Arstal Ording, Oslo Ridehus i 1932. Ridehuset var en populær rideskole og oppstallingsted på Skøyen i Oslo. Det ble drevet helt frem til 1990-tallet av hans familie.


== Familie ==
Han tilhørte slekten Ording og var bror av den norske politikeren Aake Anker-Ording og fetter av professor i historie Arne Ording.
Bjart Ording fikk tre barn og hadde ni barnebarn da han døde.


== Referanser ==


== Kilder ==
Forsvarets forum, Bjart Ordings rapport fra felttoget april 1940


== Eksterne lenker ==
(en) Bjart Ording – Olympedia 
(en) Bjart Ording – Sports-Reference (OL-resultater – arkivert) 
(en) Bjart Ording – databaseOlympics.com (arkivert)
Solens dannelse og utvikling

Solens dannelse og utvikling henger nøye sammen med solsystemets dannelse og utvikling, fordi de har felles opprinnelse, og fordi det er solens utvikling i tidens strøm som blir avgjørende for solsystemets skjebne. Solens levetid kan deles opp i flere faser:
Dannelsen av solen skjedde for 4,6 milliarder år siden ved en tyngdekraftmessig kollaps av en interstellar gassky. Denne kollapsen, i hvis forløp også dannet solens planeter, og den påfølgende sammentrekningsfasen, pågikk over ca. 50 millioner år, og solen gikk inn i sin nåværende tilstand. Den forblir i all hovedsak slik fram til den når en alder på ca. 11,7 milliarder år, da den vil omdannes til en rød kjempe. Etter en ustabil fase vil den i en alder av omkring 12,5 milliarder år bli en hvit dverg, muligens omgitt av en planetarisk tåke. Den vil forbli i denne fasen over milliarder av år, inntil den til slutt slokkes helt og blir en sort dverg.
Forløpet for solens dannelse og utvikling kan i dag med relativ høy grad av nøyaktighet simuleres i datamodeller. Dette er mulig fordi man har en inngående kjennskap til de fysiske lover som har vært, og er, gjeldende. Spesielt innen kjernefysikk har økt kunnskap medført forståelse av de prosessene som foregår i solen, og som vil endre den på en dramatisk og avgjørende måte i de senere faser av dens eksistens.
Solen og solsystemet tilhører Melkeveien, og den største av galaksene i vår vår lokale gruppe av galakser, Andromedagalaksen, nærmer seg Melkeveien med en fart på 120 km/s.


== Referanser ==
James Weaver

James Baird Weaver (født 12. juni 1833, død 6. februar 1912) var en amerikansk politiker fra Iowa. Han representerte National Party i Kongressen. Han stilte som presidentkandidat to ganger som kandidat for mindre partier på slutten av  1800-tallet. Weaver er mest kjent som en motstander mot nasjonale banker og gullstandarden, og som presidentkandidat for Populistpartiet i 1892-valget (hvor han vant 5 stater og 8,5 prosent av alle stemmene). Han var opprinnelig republikaner, men ble valgt inn som representant fra Iowas 6. distrikt i 1879, da som medlem av National Party. Han stilte ikke til gjenvalg i 1881, men etter et mislykket forsøk i 1882, klarte han å bli valgt inn på nytt i 1884. Weaver ble ikke gjenvalgt i 1888, og hans tid i Kongressen endte året etter.
Han var borgermester i Colfax i Iowa fra 1901 til 1903. Han døde i Des Moines i 1912. Etterkommere av Weaver inkluderer navn som Hank Ketcham (tegneserieforfatter) og Stephen Collins (skuespiller).


== Referanser ==


== Eksterne lenker ==
(en) James Weaver – kategori av bilder, video eller lyd på Commons 
(en) James Weaver hos Amerikas forente staters kongress' biografiske kartotek 
(en) James Weaver hos American National Biography
EM i friidrett 1938 – Lengdehopp menn

Dette er de offisielle resultatene for øvelsen Lengdehopp herrer ved EM i friidrett 1938 i Paris, Frankrike. 


== Finalen ==


== Eksterne lenker ==
Resultater
Eugen Johansen

Eugen Wilhelm Johansen (født 1. februar 1892 i Oslo, død 31. desember 1973 i Ottestad) var en norsk rytter som deltok i flere olympiske leker: 1920 i Antwerpen, 1928 i Amsterdam og 1936 i Berlin.
Johansen vant en olympisk sølvmedalje under OL 1928 i Amsterdam. Han var med på det norske laget som kom på andreplass i lagkonkurransen i feltritt bak Nederland. Laget besto av Bjart Ording på hesten «And Over», Arthur Qvist på «Hidalgo» og Eugen Johansen på hesten «Baby». Johansen kom på tjuesjuendeplass i den individuelle konkurransen i feltritt med hesten «Baby».
Under sommer-OL 1920 i Antwerpen kom han på ellevteplass i feltritt og tjuende i sprangridning med hesten «Nökken».
I Berlin, under sommer-OL 1936 kom han på sjuendeplass i lagkonkurransen i dressur og på tjuende individuelt med hesten «Sorte Mand».


== OL-medaljer ==
1928  Amsterdam -  Sølv i hestesport, feltritt lag (Norge)


== Referanser ==


== Eksterne lenker ==
(en) Eugen Johansen – Olympedia 
(en) Eugen Johansen – Sports-Reference (OL-resultater – arkivert) 
(en) Eugen Johansen – databaseOlympics.com (arkivert)
Karl Hansén

Karl Alfred Hansén (født 30. juli 1890, død 5. april 1959) var en svensk rytter som deltok i de olympiske leker 1928 i Amsterdam.
Hansén vant en olympisk bronsemedalje under OL 1928 i Amsterdam. Han var med på det svenske laget som kom på tredjeplass i lagkonkurransen i sprangridning bak Spania og Polen. Laget besto av Hansén på hesten «Gerold», Carl Björnstjerna på «Kornett» og Ernst Hallberg på hesten «Loke». Hansén kom på sjetteplass i den individuelle konkurransen i sprangridning med hesten «Gerold».


== OL-medaljer ==
1928  Amsterdam -  Bronse i hestesport, sprangridning lag (Sverige)


== Referanser ==


== Eksterne lenker ==
(en) Karl Hansén – Olympedia 
(en) Karl Hansén – Sports-Reference (OL-resultater – arkivert) 
(sv) Karl Hansén – Sveriges olympiske komité
Carl Björnstjerna

Carl Björnstjerna (født 7. april 1886, død 20. februar 1982) var en svensk rytter som deltok i de olympiske leker 1928 i Amsterdam.
Björnstjerna vant en olympisk bronsemedalje under OL 1928 i Amsterdam. Han var med på det svenske laget som kom på tredjeplass i lagkonkurransen i sprangridning bak Spania og Polen. Laget besto av Karl Hansén på hesten «Gerold», Björnstjerna på «Kornett» og Ernst Hallberg på hesten «Loke». Björnstjerna kom på niendeplass i den individuelle konkurransen i sprangridning med hesten «Kornett».


== OL-medaljer ==
1928  Amsterdam -  Bronse i hestesport, sprangridning lag (Sverige)


== Referanser ==


== Eksterne lenker ==
(en) Carl Björnstjerna – Olympedia 
(en) Carl Björnstjerna – Sports-Reference (OL-resultater – arkivert) 
(sv) Carl Björnstjerna – Sveriges olympiske komité
The Sickness

The Sickness er det første studioalbumet til heavy metal-bandet Disturbed. Det ble innspilt i 1999 og gitt ut 7. mars 2000. I motsetning til de senere albumene, så består The Sickness av mer tyngre, aggressive låter. Med over 4 millioner solgte album i USA alene, er det bandets mest vellykkete album.


== Sporliste ==
«Voices» – 3:11
«The Game» – 3:45
«Stupify» – 4:34
«Down With the Sickness» – 4:38
«Violence Fetish» – 3:22
«Fear» – 3:45
«Numb» – 3:44
«Want» – 3:51
«Conflict» – 4:34
«Shout 2000» – 4:16
«Droppin' Plates» – 3:47
«Meaning of Life» – 4:02


== Eksterne lenker ==
(en) The Sickness på Discogs 
(en) The Sickness på MusicBrainz 
(en) The Sickness på Spotify 
(en) The Sickness på AllMusic
Ernst Hallberg

Ernst Hallberg (født 5. januar 1894, død 28. april 1944) var en svensk rytter som deltok i de olympiske leker 1928 i Amsterdam og 1932 i Los Angeles.
Hallberg vant en olympisk bronsemedalje under OL 1928 i Amsterdam. Han var med på det svenske laget som kom på tredjeplass i lagkonkurransen i sprangridning bak Spania og Polen. Laget besto av Karl Hansén på hesten «Gerold», Carl Björnstjerna på «Kornett» og Hallberg på hesten «Loke». Hallberg kom på tjuefemteplass i den individuelle konkurransen i sprangridning med hesten «Loke».
Fire år senere, under OL 1932 i Los Angeles, kom han på femteplass i både sprangridning med hesten «Kornett» og i feltritt med «Marokan».


== OL-medaljer ==
1928  Amsterdam -  Bronse i hestesport, sprangridning lag (Sverige)


== Referanser ==


== Eksterne lenker ==
(en) Ernst Hallberg – Olympedia 
(en) Ernst Hallberg – Sports-Reference (OL-resultater – arkivert) 
(sv) Ernst Hallberg – Sveriges olympiske komité
Francisco Dueñas

Francisco Dueñas (født 3. desember 1810 i San Salvador, El Salvador, død 4. mars 1984 i San Francisco, USA). Salvadoransk politiker for det konservative partiet.
President i El Salvador i fire perioder. Fra 13. mai 1851 til 30. januar 1852, 1. februar 1852 til 1. februar 1854, 1. februar til 12. februar 1856 (konstituert) og 26. oktober 1863 til 15. april 1871.


== Referanser ==
Generalforsamlingen i Illinois

Generalforsamlingen i Illinois (engelsk: Illinois General Assembly) er delstatsforsamlingen i Illinois i USA. Den ble opprettet med den første delstatsgrunnloven i 1818 og består av et førstekammer, Senatet, og et annetkammer, Representanthuset.
Generalforsamlingen  møter i delstatskapitolen i Springfield. Den har 177 medlemmer: 59 senatorer og 118 representanter. For å kunne bli valgt må man være amerikansk statsborger, ha fylt 21 år og de to siste årene ha bodd i det distriktet man skal representere.


== Eksterne lenker ==
Generalforsamlingen i Illinois
Julemorgen

Julemorgen er et norsk barneprogram på NRK-TV. Programmet sendes i julen, nærmere bestemt på morgenene i juleferien, og har gått hvert år siden 1997. Programmet er produsert av NRK, og har blitt vist på NRK1 og fra 2007 på NRK Super. Tittelsangen «Julemorgen» ble laget av Nissa Nyberget i hans periode som programleder. 
De siste årene har Julemorgen bare blitt send på NRK Super, men på julaften har Tre nøtter til Askepott og Reisen til Julestjernen blitt samsendt med NRK1. Nyinnspillingen av Reisen til julestjernen fra 2012 vises på NRK Super, mens den originale versjonen fra 1976 vises på NRK1, slik at seerne kan velge hvilken versjon de ønsker å se.I 2019 ble programmet også sendt hver helg i adventstiden, fra 1. desember, på NRK Super, og i julehelgen fra 21. til 26. desember på både NRK Super og NRK1. Dette året var programmet imidlertid ikke oppsatt senere i romjulen og i nyttårshelgen.


== Programledere ==


== Referanser ==


== Eksterne lenker ==
(no) Julemorgen på NRK TV
Sandefjord tingrett

Sandefjord tingrett var en førsteinstansdomstol under Agder lagdømme.
Tingretten lå i Sandefjord i Vestfold og dekket Sandefjord kommune. Domstolen besto av sorenskriver, to dommere og én dommerfullmektig.
Domstolen ble erstattet av Vestfold tingrett fra 2019.


== Referanser ==


== Eksterne lenker ==
Sandefjord tingrett Arkivert 31. desember 2016 hos Wayback Machine.
Santiago González

Denne artikkelen omhandler den tidligere presidenten i El Salvador. For tennisspilleren født 1983, se Santiago González (tennis)Santiago González Portillo (født 25. juli 1818 i Zacapa, Guatemala, død 1. august 1887 i San Salvador, El Salvador), var en salvadoransk politiker og militær.
Fra 15. april 1871 til 1. februar 1876 var han president i El Salvador.
H. W. Janson

Horst Waldemar Janson eller under signaturen H.W. Janson (født 1913 i St. Petersburg i Russland, død 30. september 1982) var en amerikansk kunsthistoriker. Han er best kjent for sitt standardverk History of Art (Kunstens historie) som første gang ble utgitt i 1992 og har siden solgt mer to millioner eksemplar på femten språk.Janson har skrevet om renessansens kunst og 1800-tallets skulptur, og forfattet to prisvinnende bøker, Apes and Ape Lore in the Middle Ages and the Renaissance (1952) og Sculpture of Donatello (1957). I hans senere år var han opptatt med dialogen mellom øst og vest i kunsten. I løpet av sin karriere var Janson konsulent for forlaget Time-Lifes Kunstbibliotek, en serie med kunstbøker. Han var president for College Art Association (CAA), en profesjonell forening i USA for forskere innenfor kunst, kunsthistorie og kunstkritikk, redaktør av tidsskriftet Art Bulletin, og grunnlegger av og president i Renaissance Society of America. Han skrev flere bøker om kunst for unge mennesker, flere med sin hustru Dora Jane (1916–2002).
Janson ble født i St. Petersburg i 1913, fikk sin utdannelse ved Universitetet i Hamburg, og fullført en ph.d.-grad ved Harvard University i 1942. I begynnelsen av 1949 ble han ansatt ved New York University hvor han bygde opp kunstinstituttet og var foreleser ved Institute of Fine Arts. Han ble anerkjent med en æresgrad i 1981.
Han døde i Europa i 1982 i en alder av 68 år.


== Referanser ==


== Litteratur ==
Turner, A. Richard (1982): «Horst Waldemar Janson». Renaissance Quarterly 35 (4): 672–673. doi: 10.2307/2861406.
Swizz Beatz

Kasseem Dean (født 13. september 1978), bedre kjent under artistnavnet Swizz Beatz, er en amerikansk DJ, plateprodusent, rapper og gründer fra New York City. Han er grunnleggeren  av plateselskapet Full Surface Records. Han giftet seg i juli 2010 med artisten Alicia Keys. De har ett barn sammen, i tillegg har Dean tre barn fra sitt forrige ekteskap.


== Diskografi ==
StudioalbumOne Man Band Man (2007)
Poison (2018)


== Referanser ==


== Eksterne lenker ==
Offisielt nettsted 
(en) Swizz Beatz – kategori av bilder, video eller lyd på Commons 
(en) Swizz Beatz på Internet Movie Database 
(da) Swizz Beatz på Filmdatabasen 
(en) Swizz Beatz hos The Movie Database 
(en) Swizz Beatz på Apple Music 
(en) Swizz Beatz på Discogs 
(en) Swizz Beatz på Discogs 
(en) Swizz Beatz på MusicBrainz 
(en) Swizz Beatz på MusicBrainz 
(en) Swizz Beatz på SoundCloud 
(en) Swizz Beatz på Spotify 
(en) Swizz Beatz på Spotify 
(en) Swizz Beatz på Songkick 
(en) Swizz Beatz på Last.fm 
Swizz Beatz på Twitter 
Swizz Beatz på Facebook 
Swizz Beatz på Facebook 
Swizz Beatz på Instagram 
Swizz Beatz på YouTube 
Swizz Beatz på YouTube 
Swizz Beatz på Myspace
Tønsberg tingrett

Tønsberg tingrett var en førsteinstansdomstol under Agder lagdømme. Tingretten lå i Statens park i Tønsberg i Vestfold og dekket kommunene Færder og Tønsberg. Domstolen besto av sorenskriver, fire dommere og tre dommerfullmektiger.
Domstolen ble erstattet av Vestfold tingrett fra 2019.


== Referanser ==


== Eksterne lenker ==
Tønsberg tingrett Arkivert 3. januar 2017 hos Wayback Machine.
José María San Martín

José María San Martín (født 29. mars 1811 i Nacaome, Honduras, død 12. august 1857 i Chalatenango, El Salvador). Salvadoransk politiker.
Fra 30. januar 1852 til 1. februar 1852 var han konstituert president i El Salvador, og fra 15. februar 1854 til 1. februar 1856 var han president.
Tempelseter

Tempelseter Trollstue ligger i fjellterreng 924 moh. øverst i Eggedal i Sigdal kommune i Buskerud, to timer med bil fra Oslo.

Tempelseter er utgangspunkt for fotturer opp til DNT-hytta på toppen av Høgevarde og fjellene Ranten og Gråfjell, fiske og jakt og camping.  
Tempelseter Trollstue er en vanlig kafeteria hvor du kan få i det både vått og tørt til en fornuftig pris med hyggelige ansatte.   

I Tempelbua utenfor kafeterian finner du enkle dagligvarer som du plutselig trenger, selvbetjening og betaling vi vipps.   


== Referanser ==


== Eksterne lenker ==
https://www.facebook.com/tempelset
Bruno Neumann

Bruno Neumann (født 26. april 1883, død 31. desember 1943) var en tysk rytter som deltok i de olympiske leker 1928 i Amsterdam.
Neumann vant en olympisk bronsemedalje under OL 1928 i Amsterdam. Han kom på tredjeplass i den individuelle konkurransen i feltritt med hesten «Ilja», bak de nederlandske rytterne Charles Pahud de Mortanges og Gerard de Kruijff.


== OL-medaljer ==
 1928  Amsterdam -  Bronse i hestesport, feltritt  Tyskland.


== Referanser ==


== Eksterne lenker ==
(en) Bruno Neumann – Olympics.com 
(en) Bruno Neumann – Olympic.org 
(en) Bruno Neumann – Olympedia 
(en) Bruno Neumann – Sports-Reference (OL-resultater – arkivert) 
(en) Bruno Neumann – databaseOlympics.com (arkivert)
EM i friidrett 1938 – Høydehopp menn

Dette er de offisielle resultatene for øvelsen Høydehopp herrer ved EM i friidrett 1938 i Paris, Frankrike. 


== Finalen ==


== Eksterne lenker ==
Resultater
Thomas Grandi

Thomas Grandi (født 27. desember 1972 i Bozen, Italia) er en tidligere canadisk alpinist. Foreldrene kom fra Bozen.
Thomas Grandi debuterte i verdenscupen i mars 1993 i et storslalåmrenn i Oppdal. Han fikk sin første pallplassering i Kitzbühel i 2004, der han kom på andreplass i slalåmrennet bak finnen Kalle Palander.
Grandis beste sesong var 2004-05. I løpet av 48 timer gikk han til topps i storslalåmrennene i Alta Badia og Flachau. Han endte på tredjeplass i storslalåmcupen sammenlagt, slått av Benjamin Raich og Bode Miller. Under VM 2005 oppnådde han femteplass i storslalåm og den nye lagøvelsen. I slalåm kom han på sjetteplass.
Thomas Grandi er gift med langrennsløperen Sara Renner. Han la opp som alpinist i mars 2007.


== Verdenscupseire ==


== Referanser ==


== Eksterne lenker ==
(en) Thomas Grandi – Olympics.com 
(en) Thomas Grandi – Olympic.org 
(en) Thomas Grandi – Olympedia 
(en) Thomas Grandi – Sports-Reference (OL-resultater – arkivert) 
(en) Thomas Grandi – Canadian Olympic Committee 
(en) Thomas Grandi – FIS (alpint) 
(en) Thomas Grandi – ski-db.com 
Thomas Grandi hjemmeside
Fredrikstad tingrett

Fredrikstad tingrett var en førsteinstansdomstol under Borgarting lagdømme. Tingretten hadde sete i Fredrikstad i Viken og dekket kommunene Fredrikstad og Hvaler.
Den 12. april 2021 ble domstolen sammenslått med Halden tingrett, Moss tingrett og Sarpsborg tingrett til Søndre Østfold tingrett.


== Referanser ==


== Eksterne lenker ==
Fredrikstad tingrett
Halden tingrett

Halden tingrett var en førsteinstansdomstol under Borgarting lagdømme. Tingretten hadde sete i Halden i Viken og dekket kommunene Halden og Aremark.
Den 12. april 2021 ble domstolen sammenslått med Fredrikstad tingrett, Moss tingrett og Sarpsborg tingrett til Søndre Østfold tingrett.


== Referanser ==


== Eksterne lenker ==
Halden tingrett